CELEX: 62020TN0554
Language: fi
Date: 2020-09-08 00:00:00
Title: Asia T-554/20: Kanne 8.9.2020 – Pollinis France v. komissio

23.11.2020   
            
            
               FI
            
            
               Euroopan unionin virallinen lehti
            
            
               C 399/38
            
         
      Kanne 8.9.2020 – Pollinis France v. komissio
      (Asia T-554/20)
      (2020/C 399/54)
      Oikeudenkäyntikieli: englanti
      
         Asianosaiset
      
      
         Kantaja: Pollinis France (Pariisi, Ranska) (edustaja: asianajaja C. Lepage)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan komission 21.7.2020 antaman nimenomaisen päätöksen, jolla on asetuksen N:o 1049/2001 (1) 8 artiklan 3 kohdan mukaisesti hylätty viitenumerolla GESTDEM No 2020/2083 rekisteröityihin asiakirjoihin tutustumista koskeva uudistettu hakemus
               
            
                  —
               
               
                  yhdistämään tämän asian käsiteltäväksi yhdessä asian T-371/20 kanssa
               
            
                  —
               
               
                  velvoittamaan unionin yleisen tuomioistuimen työjärjestyksen 134 artiklan 1 kohdan nojalla Euroopan komission korvaamaan kantajan oikeudenkäyntikulut 3 000 eurolla.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että riidanalainen päätös on asetuksen (EY) N:o 1049/2001 4 artiklan 3 kohdan toisen alakohdan vastainen, koska Euroopan komissio ei ole esittänyt perusteluja päätöksentekomenettelyn suojaa koskevan poikkeuksen soveltamiselle.
               
            
                  2)
               
               
                  Toinen kanneperuste, joka perustuu siihen, että riidanalainen päätös on asetuksen (EY) N:o 1049/2001 4 artiklan 3 kohdan toisen alakohdan vastainen, koska ylivoimainen yleinen etu edellyttää pyydettyjen asiakirjojen ilmaisemista ja pyydettyihin asiakirjoihin on sovellettava ”lainsäädäntöasiakirjoja” koskevaa laajempaa tutustumisoikeutta.
               
            
                  3)
               
               
                  Kolmas kanneperuste, joka perustuu siihen, että riidanalainen päätös on Euroopan parlamentin ja neuvoston asetuksen (EY) N:o 1367/2006 (2) 6 artiklan 1 kohdan vastainen, koska asetuksen (EY) N:o 1049/2001 4 artiklan 3 kohdassa säädettyä poikkeusta on tulkittava ja sovellettava erityisen suppeasti silloin, kun pyydetyt tiedot liittyvät ympäristöpäästöihin.
               
            
                  4)
               
               
                  Neljäs kanneperuste, joka perustuu siihen, että riidanalaista päätöstä ei voida perustella yksityishenkilön yksityisyyden ja koskemattomuuden suojelulla, koska asetuksen (EY) N:o 1049/2001 4 artiklan 6 kohdassa säädetään, että ”jos vain osaan pyydetystä asiakirjasta voidaan soveltaa poikkeusta, muut asiakirjan osat luovutetaan”.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).
      
         (2)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL 2006, L 264, s. 13).